Κατοικήσιμη ζώνη

Στην Αστρονομία και την Βιοαστρονομία, η Περιαστρική Κατοικήσιμη Ζώνη (CHZ – Circumstellar Habitable Zone), ή απλά η Κατοικήσιμη Ζώνη, είναι περιοχή γύρω από αστέρα όπου η πλανητική επιφάνεια έχει επαρκή ατμοσφαιρική πίεση ώστε να συγκρατεί νερό σε υγρή φάση. Το όριο της κατοικήσιμης (φιλόξενης) ζώνης που διαθέτουν τα αστέρια καθορίζεται βάσει της θέσης της Γης στο Ηλιακό Σύστημα και την ποσότητα της ακτινοβολούμενης ενέργειας που λαμβάνει από τον Ήλιο.

Λόγω της σημασίας του υγρού νερού για τη Γήινη βιόσφαιρα, η ύπαρξη της Περιαστρικής Κατοικήσιμης Ζώνης αποτελεί σημαντικό χαρακτηριστικό για την επίτευξη πλανητικής κατοικησιμότητας. Αυτό σημαίνει ότι είναι πιθανό, εντός αυτής της ζώνης, ένα ουράνιο σώμα να διαθέτει συνθήκες ευνοϊκές για την ανάπτυξη και την επιβίωση ζωής, όπως η Γη.

Περιστασιακά, μπορεί να εμφανιστούν επικαλυπτόμενες γαλαξιακές κατοικήσιμες ζώνες. Καθώς σχηματίζεται διπλό αστρικό σύστημα με μηδενική εκκεντρότητα, οι κατοικήσιμες ζώνες γύρω από τα μητρικά αστέρια μπορεί να επικαλύπτονται και να μεγεθύνονται (συνήθως όταν τα δύο αστέρια βρίσκονται στο περίαστρο και λιγότερο συχνά όταν τα άστρα βρίσκονται στο άπαστρον).

Η Περιαστρική Κατοικήσιμη Ζώνη αναφέρεται και ως ζώνη Γκόλντιλοκς (Goldilocks zone) ή ζώνη της Χρυσομαλλούσας.

Παραπομπές

Δείτε επίσης 

 Ορισμός του πλανήτη
 Πλανητικό σύστημα
 Εξωηλιακός πλανήτης
 Κατάλογος πιθανώς κατοικήσιμων εξωπλανητών
 Κατοικησιμότητα στα πλανητικά συστήματα των ερυθρών νάνων

Βιοαστρονομία
Εποικισμός του διαστήματος